**Upute za odabir učenika**

Odabir učenika vršit će se prema sljedećoj proceduri:

1. svaka škola objavljuje *Poziv za učenike za sudjelovanje u programu Erasmus+* na mrežnim stranicama škole i satu razredne nastave te predstavlja mogućnost mobilnosti na roditeljskim sastancima;

2. svaka škola uspostavlja *Odbor za odabir učenika za mobilnost* koji se sastoji od **ravnatelja, nastavnika stručnog predmeta i nastavnika stranog jezika**.

3. ***Odbor rangira učenike prema kriterijima*:**

**(a) kvaliteta umjetničkog izričaja i dosadašnjeg stručnog rada - prema umjetničkoj mapi**

**(b) poznavanje engleskog jezika - prema ocjeni u dosadašnjem školovanju**

**(c) uzorito ponašanje - uvid u neopravdane sate i opomene te opći dojam nastavnika**.

4. Koordinator projekta (HDLU) mentorima u primajućim organizacijama dostavlja rang listu svake škole i umjetničku mapu svakog nominiranog učenika.

5. Mentor odabire učenike koje će prihvatiti na praksu.

***Odbor za odabir učenika za mobilnost dužan je:***

1. primiti svaku prijavu učenika i unijeti je u *4*\_*Formular za ocjenjivanje učenika* koji mora sadržavati listu i bodove **svih** prijavljenih učenika i potrebno je sačuvati formular te ga poslati poštom ili u skeniranom obliku, ***bodovanje se vrši davanjem ocjene 1-5***
2. odabrati po jednog profesora –pratitelja učenika na mobilnost koji će trebati izostati s nastave 14 dana (zamjenu je potrebno **pravovremeno** zatražiti od Ministarstva obrazovanja)
3. odabir učenika mora biti transparentan i uz obrazloženje zašto i po kojim kriterijima je neki učenik odabran za mobilnost
4. uz odabrane učenike odabrati još barem dva učenika koji će biti zamjene učenicima ukoliko se dogodi neka situacija zbog koje učenik neće biti u mogućnosti sudjelovati u mobilnosti
5. poslati nam popunjen; *4*\_*Formular za ocjenjivanje učenika* (sadrži prijavu **svih** prijavljenih učenika), *5*\_*Obrazac izvješća za HDLU o odabiru učenika* (sadrži listu **odabranih** učenika za mobilnost i obrazloženje kriterija po kojima su učenici odabrani) i mapu koju su odabrani učenici priložili (do 5 radova, u jpg formatu, max. 4 MB)
6. završiti proces odabira i obavijestiti HDLU najkasnije do **30.10.2015.**